LeitarorðÝttu á enter til að leita eða ESC til að loka Stök frétt Tillaga að starfsleyfi fyrir urðunarstað SORPU - Uppfært Umhverfisstofnun hefur unnið tillögu að starfsleyfi fyrir urðunarstað SORPU bs. í Álfsnesi , Reykjavík . Samkvæmt tillögunni verður heimilt að taka á móti og urða allt að 120 þúsund tonn af úrgangi á ári , starfrækja hreinsistöð fyrir hauggas , gera tilraunir með endurnýtingu flokkaðs úrgangs og geyma úrgang sem nýttur er við rekstur urðunarstaðarins eða bíður endurnýtingar . Samkvæmt starfsleyfistillögunni verður gildistími starfsleyfis til næstu 16 ára . Tillagan , ásamt starfsleyfisumsókn og fylgigögnum , mun liggja frammi til kynningar í þjónustuveri Reykjavíkurborgar , Borgartúni 12 - 14 , 105 Reykjavík , til 3. júní 2014 . Starfsleyfistillögu og önnur gögn má einnig nálgast á heimasíðu Umhverfisstofnunar . Öllum er frjálst að gera athugasemdir við starfsleyfistillöguna en þær skulu vera skriflegar , undirritaðar með nafni og heimilisfangi og sendar Umhverfisstofnun . Kynningarfundurinn var haldinn þriðjudaginn þann 27. maí kl. 17 í Listasal Mosfellsbæjar . Uppfært 6. júní Umhverfisstofnun hefur með samþykki SORPU tekið ákvörðun um að framlengja áður auglýstan athugasemdafrest vegna tillögu að starfsleyfi fyrir SORPU . Nýr frestur til að skila inn athugasemdum um tillöguna er til 5. ágúst næstkomandi .